Ի վերջո, երբ կա տասնամյակներ ձևավորված կոռուպցիոն սխեմաներով կառուցված տնտեսական մի համակարգ, այդ համակարգի արագ ապամոնտաժումը կարող է անհամամասնություն առաջացնել նոր՝ այսպես ասած, սպիտակ համակարգի ձևավորման գործընթացի հետ, բերել տնտեսական զիգզագի, երբ էֆեկտը կարող է ավելի ուշ զգացվել, քան թեկուզ կոռուպցիոն, բայց քանդվող համակարգի բացասական ազդեցությունը իրողությունների վրա: Դա, ըստ էության, անխուսափելի խնդիր է, որ կարող է արտահայտվել մեծ կամ փոքր ծավալներով, սակայն գործնականում անխուսափելի է: Ըստ այդմ՝ հանրությունը պետք է պատրաստ լինի նաև դրան, որովհետև եթե գործընթացը կրի լայն բնույթ, այսինքն՝ ներառի նաև տնտեսության մնացյալ խոշոր խաղացողներին և ոլորտները, ապա խնդիրն էլ կարող է արտահայտվել ավելի լայն: